《辛酉富池元宵写怀二首》
宋代·董嗣杲

七年交春七日强，蒙蒙春雨吞江乡。
此夕莫知是元夕，地炉埋江身犹僵。
鼓箫声绝想景物，灯火焰短如寻常。
逢辰往往思济胜，此际何异栖幽荒。
推窗且畏江风恶，风柔却忆沙河塘。
一竿星点富池庙，随炙随灭无精光。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。